niyakap ni isagani si sandoval, bagay na ginayahan ng iba; nabanggit banggit doon ang inang bayan, ang pagkakaisa, ang pagkakapatiran, ang pagkamatapat; anang mga pilipinoy kung wala kundi pawang sandoval sa espana, ang lahat ng tao sa pilipinas ay magiging sandoval na lahat; nagniningning ang mga mata ni sandoval at mapapaniwalaang kung sa mga sandaling iyon ay hinagisan siya ng sino man ng isang guantes na tanda ng paghamon, ay sumakay sana sa kahit aling kabayo upang magpakamatay ng dahil sa pilipinas. ang tubig na malamig lamang ang nagwikang: mabuti, mabuting mabuti, sandoval; ako man ay makapagwiwika ng ganiyan kung akoy taga espana; ngunit sa dahilang hindi gayon, kung ako ang nagsabi ng kalahati man lamang ng sinabi ninyo, kayo man ay magpapalagay na akoy pilibustero. nagsimula na si sandoval ng isang talumpating taganas na pagtutol, nang mapigil. matuwa na tayo, mga kaibigan! ang sigaw ng isang binatang pumasok at niyakap ang lahat. matuwa na tayo, mga kaibigan!